  Виталий Пронин Шуркынмонлэн кутсконаз кема висемез бере улонысь кошкиз Удмуртиысь Писательёслэн огазеяськонзылэн ёзчиез, Россиысь дано дышетћсь Иосиф Бобров.Иосиф Бобров 1943-тӥ арын 6-тӥ инвожое Алнаш ёросысь Сизьгуртын вордӥськиз. Вуж Утчан школаез йылпумъяса, Ижысь физикая но математикая дышетӥсьёсты дасясь курсъёсты, Удмурт кун университетысь кылосбур ёзэз быдтӥз. Кылбуръёс гожъяны кутскиз, бадњым классъёсын дышетскыкуз. 1983-тӥ арын лыдњись доры «Пыштурын» бичетэз вуиз, 1990-тӥ арын - «Гужеме выже тулыс» (А. Петровлэн ноН. Никифоровлэн кылбуръёсынызы ӵош), 1993-тӥ арын - «Ӵук тӧл», 2003-тӥ арын - «Тулыс мылкыд». Кылбуръёсызъя крезьгурчиос сю пала кырњан гожтӥзы.1950-тӥ арысен Алнаш ёросысь Гондыргуртын улӥз.Та шунытэсь чуръёсме,Чебересь выль гуръёсмеСизьгуртлы,ГондыргуртлыКузьмаськопырак дырлы.Одӥгаз мон вордӥськи,Мукетаз будӥ, ӝужай.Улонлы юн синмаськи,Пыраклы сое гажай.Зэмзэ но Иосиф Петрович улонэз яратћз. Котыр ласянь кибашлы адями вал. Кылбурам сяна, туспуктылӥз, школазы сярысь кинофильм лэсьтӥз, суредаськиз, пуэз вӧлыны-лусйыны яратӥз. Сизьгуртысь егитъёсын пьесазэ сцена вылын трос пол шудӥзы, ачиз но артист кадь пӧрмытскыны, маскаръяськыны быгатылӥз.Нош кылбуръёсаз Алнаш палъёссэ, отысь инкуазез кыџе чебер возьматыны быгатӥз! Быдэс лул-сюлмыныз отын вал угось.Небыт уйёсвешаськисесь,Тулыс бертӥз.Вуиз тулыс.Чирдо тани,чирдо ни весьАлнашелэн уӵыосыз.Шур дурысен,возь вылысенТулыс шона киосыныз.Оло, мыным вазё, лэся,Алнашелэн усыосыз.Яке:Беризь сяськаяСадын.Чечы зын веттаськеТатын.Жадем муш ки выламПуксиз.Шутэтскиз но выльысьЛобӟиз...Иосиф Петровичез, калыкен ужаны быгатэмзэ адњыса, 1960-тӥ аръёслэн кутсконазы Алнаш ёросысь комсомолецъёсын ужаны ӧтизы. Отӥяз вылэгес но вылэгес тубысал, вылды. Но сюлэмыз нылпиос доры, школае кыскиз. Та вакытэ таџе чуръёсыз вордскизы:Мон жади.Нунал лумбыт ужъёс:Я отчы бызёно,я татчы.Котырам пиналъёс,пиналъёс…Юало, верало, мыняло,Синъёссы шудбуренчиляло!Я кызьы соостэк мон,кызьы?Удмурт Гондыр школаын ньыльдон арлэсь кема ужатозяз, трос предметъёсъя дышетоно луиз, пӧртэм кружокъёс нуиз, тямыс ар ӵоже школалэн директорез но вал.Иосиф Петрович доры калык кыстӥськиз. Котькинлы капчи вазиськыны быгатћз угось. 1978-тћ арын со мынам вордӥськем Ува ёросысь Былайпочинкаям вуылӥз. Кырӟам-эктэменыз быдэс гурт калыкез паймытӥз. Бадӟым куноез сямен, коркась корка пыратыса, юмшатӥзы. Кошкемез бере кема тодазы вайылӥзы на.Кылбурчи ассэ материалист, атеист шуэ ке но вал, кулэмъёслэн лулзы вань шуыса, оскиз.Нош лулъёс лэйкало,Лобало пеймытын,Лобало гуртъёсысьЮг тылъёс котырын.Мугорлэсь алигесЛюкиськемвыль лулъёс…Тунсыко соослыУлэпъёс, лулоос.Табере ачиз но Иосиф Бобров та чуръёсысьтыз лулъёс пӧлын ветлэ, луоз. Собере весяклы сопал дуннеысь яратоно ӵыжы-выжыосыз доры кошкоз. Нош музъем вылэ кельтэм чебер ужъёсыз асьмеды кема шумпоттозы на.Галина Романова Туспуктӥз Владимир Беломорских Теги: ИосифБобров  